14. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ ΚΑΙ ΣΥΓΚΟΙΝΩΝΙΩΝ Αριθ.204939 της 2/10 Μαΐου 1966 (ΦΕΚ Β΄284) Περί κυρώσεως Διεθνών Κανονισμών Τηλεπικοινωνιών. Έχοντες υπ’ όψιν: Το άρθρον δεύτερον παρ. 1 του Νόμ. 4499 «περί κυρώσεως της Διεθνούς Συμβάσεως Τηλεπικοινωνιών και των προσηρτημένων αυτή Κανονισμών», αποφασίζομεν: 1.Κυρούμεν τους κατά τα άρθρ. 14 και 25 της Διεθνούς Συμβάσεως Τηλεπικοινωνιών της Γενεύης (1959) προσηρτημένους εις ταύτην κάτωθι Κανονισμούς: α)Τηλεγραφικόν Κανονισμόν (αναθεώρησις Παρισίων, 1959) εξ 103 άρθρων, 2 παραρτημάτων και ενός τελικού πρωτοκόλλου. β)Τηλεφωνικόν Κανονισμόν (αναθεώρησις Παρισίων, 1959) εκ 46 άρθρων και 2 παραρτημάτων. γ)Κανονισμόν Ραδιοεπικοινωνιών (Γενεύης, 1959), εκ 45 άρθρων, 27 παραρτημάτων και ενός προσθέτου πρωτοκόλλου. δ)Πρόσθετον Κανονισμόν Ραδιοεπικοινωνιών (Γενεύης, 1959) εξ άρθρ. 14. ε)Τας τελικάς πράξεις της Εκτάκτου Διοικητικής Διασκέψεως Ραδιοεπικοινωνιών, της συνελθούσης προς καθορισμόν των ζωνών συχνοτήτων δια τας ραδιοεπικοινωνίας του Διαστήματος (Γενεύη, 1963) εξ 11 παραρτημάτων και 1 προσθέτου πρωτοκόλλου, δι’ ων εγένετο μερική αναθεώρησις του ανωτέρω υπ’ αριθ. 3 Κανονισμού Ραδιοεπικοινωνιών. 2.Το κείμενον των ανωτέρω Κανονισμών εις Γαλλικήν γλώσσαν μετά μεταφράσεως εις την Ελληνικήν, δημοσιευθήσεται εις ιδιαίτερον φύλλον της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 